open-index/open-wikipedia-markdown huggingface dataset:
Mauno Pekkala

**Mauno Pekkala** (27. jaanuar 1890 Sysmä – 30. juuni 1952 Helsingi) oli Soome metsandustegelane ja vasakpoliitik. Ta oli 26. märtsist 1946 kuni 29. juulini 1948 Soome peaminister; ta oli ainuke Soome peaminister, kes kuulus Soome Rahva Demokraatliku Liidu ridadesse.

Ta on lõpetanud Helsingi Ülikooli aastal 1913 metsanduse alal, aastal 1921 sai samas filosoofia kandidaadiks.

Ta oli 13. detsembrist 1926 kuni 17. detsembrini 1927 Soome põllumajandusminister (Väinö Tanneri valitsuses).

1. detsembrist 1939 kuni 22. maini 1942 Soome rahandusminister (Risto Ryti esimeses, Risto Ryti teises ja Jukka Rangelli valitsuses). 17. novembrist 1944 kuni 17. aprillini 1945 oli ta portfellita minister Juho Kusti Paasikivi teises valitsuses. 17. aprillist 1945 kuni 27. märtsini 1946 oli ta kaitseminister (Juho Kusti Paasikivi kolmandass ja Mauno Pekkala valitsuses).

26. märtsist 1946 kuni 29. juulini 1948 oli ta Soome peaminister.

## Isiklikku
Tema vend Eino Pekkala oli samuti Soome poliitik.
Kuurits

**Kuurits** oli püünis sisevete kõrkjastikus kalade püüdmiseks.

## Kuuritsa ehitus
Kuurits oli ehitatud raamistikuna, mille moodustasid keskne püstpuu püünise juhtimiseks ning kaks järsu kõverusega tõusvat jalast, mis olid liikuvalt kinnitatud püstpuu külge. Püstpuu ja jalaste vahele kinnitati jäme võrk. 

## Püügiviis
Kuuritsaga sumpas mitu meest kas mööda jõge või madalamaid järvepõhjasid. Teda tõmmati jalaste otstest ja juhiti püstpuuga. Kui kala sattus püünisesse, löödi jalase otsad kokku ja kala oli võrgus.

## Kasutuskohad
Kuurits oli tuntud Ida-Euroopas ning eriti slaavlaste aladel. Eesti püüti sellega maa idapoolses osas, kuid kadus kasutuselt 20. sajandi keskpaiku. 

## Tänapäev
Kuuritsa definitsioon kehtivas kalapüügieeskirjas on – lubatud kurnpüünis,  koosneb jäigast liigendraamist ja sellele kinnitatud võrgulinast.

## Vaata ka
*käänivõrk
*liiv
 
## Viited

## Välislingid
*Kuurits, Eesti Rahva Muuseum
*Kurnpüünised
Tim Conway

**Tim Conway** (õieti **Toma Daniel Conway**, 15. detsember 1933 Willoughby, Ohio – 14. mai 2019 Los Angeles, California) oli USA filminäitleja.

## Tunnustus
*Kuldgloobus (1976) 
*Emmy (1973, 1977, 1978, 1996, 2008) 

## Viited

## Välislingid
*
Esperantist

**Esperantist** (esperanto keeles: *esperantisto*) on isik, kes räägib esperanto keelt või kasutab seda keelt muul viisil. Sellise tähenduse sõnale *Esperantist* on omistanud Boulogne'i deklaratsiooni viies lõik (1905):"Esperantist on igaüks, kes oskab esperanto keelt ja kasutab seda, olenemata sellest, millistel eesmärkidel ta seda kasutab. Igal esperantistil on soovitatav kuuluda mis tahes esperanto kogukonda, kuid mitte kohustuslik. "

Kuigi Boulogne'i deklaratsiooni määratlus on esperanto kogukonnas hästi tuntud, ei ole kõik esperantistid sellega nõus. Näiteks on esperantokeelse luule klassik Julio Baga (1891–1967) öelnud: "Esperantistiks olemine ei tähenda mitte ainult keeleoskust. See on eesmärk. Missioon parema maailmakorra püüdlemise poole. Nad ei muutu tõelisteks esperantistideks, vaid on selleks sündinud ning osad meist võivad olla esperantistid juba enne keele õppimist. Selline suhtumine esperanto keelde kui maailma ümberkujundamisse õiglasemate põhimõtetega on esperantistide seas tavaline."

Mõnikord, kui soovitakse vältida sufiksi -ist kasutamist, mis on levinud paljudes keeltes, nimetatakse esperanto keele kõnelejaid hoopis esperantofonideks. Huvitav on see, et esperantokeelne on sõna "fono" omab sama tähendust nagu vene keeleski, seda tõlgitakse sõnana taust. Seetõttu ei pruugi vestluspartner võimalikku nimetust "esperantofono"  esperanto keeles mõista. Kõige ligilähedasem tõlge eestikeelsele sõnale esperanto keelt kõnelev on e-parolanto (esperanto-parolanto).

Esimene esperantokeelne perioodika väljaanne oli La Esperantisto (*Esperantist* 1889).

## Vaata ka
* Esperantistide klubi
* Esperantokeelne kirjandus

## Viited
STEREO

**STEREO** (**Solar Terrestrial Relations Observatory**) on NASA Päikese vaatlusmissioon, mis koosneb kahest kosmoseaparaadist. Aparaadid saadeti kosmosesse 2006. aastal ja nende orbiidid on valitud nii, et üks aparaat liigub tasapisi Maast ette ja teine jääb Maast tahapoole. See võimaldab teha stereofotograafilisi pilte Päikesest ja sellel esinevatest nähtustest, näiteks selle krooni massi pursetest.

Seisuga 15. mai 2019 oli töökorras STEREO-A kosmoseaparaat. NASA sai kosmoseaparaadiga STEREO-B viimati ühendust 21. augustil 2016 ning kuulutas STEREO-B missiooni lõppenuks 17. oktoobril 2018.
Kohalik Leht

**Kohalik Leht** (inglise keeles *Local Sheet*) on lähipiirkond Universumis, kus Kohaliku Galaktikarühma liikmesgalaktikad (teiste seas ka meie Linnutee tähesüsteem) ning teised galaktikad omavad sarnast pekuliaarkiirust (kiirus lokaalse taustsüsteemi suhtes).  

Kohalik Leht on gravitatsiooniliselt omavahel mitteseotud galaktikarühmade kogum. Siia kuulub mitu rühma, sealhulgas (lisaks Kohalikule rühmale) Kujuri galaktikarühm.

Kohaliku Lehe suurust iseloomustavad piirkonna raadius umbes 7 megaparsekit (23 miljonit valgusaastat) ja paksus 0,46 megaparsekit (1,5 miljonit valgusaastat). 

Kohalik Leht on osa Kohalikust Mahust (inglise keeles *Local Volume*), see omakorda on osa Kohalikust Superparvest. Kohaliku Superparve massiivseim element Neitsi galaktikaparv asub Kohaliku Lehe keskmest 17 megaparseki (55 miljoni valgusaasta) kaugusel.  

Kohaliku Lehe naabriks on praktiliselt galaktikavaba hiiglaslik Kohaliku Tühimiku piirkond. Sisuliselt moodustab Kohalik Leht Kohaliku Tühimiku ääristava galaktikatest seina.

Mõnikord liigitatakse Kohalik Leht kosmiliseks filamendiks.
Brad Marchand

**Bradley Kevin Marchand** (sündinud 11. mail 1988 Hammonds Plainsis Nova Scotias) on Kanada jäähokimängija, kes mängib NHL-i klubis Boston Bruins vasakul äärel.

2006. aastal valiti ta NHL-i ''draft''is Bruinsi poolt 71. valikuna. Enne karjääri NHL-is mängis ta Quebec Major Junior Hockey League'i klubides. Bruinsi meeskonda on ta kuulunud alates hooajast 2009–10.

2011. aastal võitis ta Bruinsi meeskonnaga Stanley karika.

Hooajal 2016–17 valiti ta NHL-i hooaja sümboolsesse koosseisu (*[[NHL First All-Star Team]]*). Hooaegadel 2018–19 ja 2019–20 on ta valitud NHL Second All-Star Teami. 2017. ja 2018. aastal osales ta NHL-i tähtede mängul.

2016. aastal tuli ta Kanada jäähokikoondise koosseisus maailmameistriks.

## Välislingid

* Ametlik koduleht
* Brad Marchand NHL.com lehel
* Brad Marchand hockeydb.com lehel
Tuukka Rask

**Tuukka Mikael Rask** (sündinud 10. märtsil 1987 Savonlinnas) on endine Soome jäähokimängija (väravavaht). Kogu NHL-i karjääri jooksul mängis ta Boston Bruinsis.

Ta alustas karjääri Soome kõrgliiga klubis Tampere Ilves.

2005. aastal valis Toronto Maple Leafs ta  NHL-i ''draft''is 24. valikuna, kuid tema mängijaõigused müüdi Boston Bruinsile. Bruinsiga sõlmis ta lepingu 2007. aasta mais sõlmis. Esimesed kaks hooaega mängis ta põhiliselt American Hockey League'i klubis Providence Bruins. Regulaarselt mängis ta Boston Bruinsi meeskonnas alates hooajast 2009–10. Samal hooajal oli parima tõrjeprotsendiga väravavaht NHL-is (93,1%) ning samuti oli ta liiga parim mängus keskmiselt väiksema arvu sisselastud väravate arvestuses (1,97 väravat mängus).

2011. aastal tuli ta Bruinsiga Stanley karika võitjaks. Hooajal 2013–14 pälvis ta liiga parimale väravavahile antava Vezina Trophy ja valiti samal hooaja liiga sümboolsesse koosseisu. Hooajal 2019–2020 jagas ta koos meeskonnakaaslase Jaroslav Halákiga auhinda William M. Jennings Trophy, millega tunnustatakse väravavahti, kes on vähemalt 25 mänguga lasknud oma meeskonnale lüüa kõige vähem väravaid. Samal hooajal valiti Rask lisaks *[[NHL Second All-Star Team]]*i. Aastatel 2017 ja 2020 valiti Rask NHL-i tähtede mängule.

Rask on enim mänge Bruinsi meeskonnas pidanud väravavaht klubi ajaloos. 2021. aasta aprillis sai ta NHL-is kirja oma 300. võidu, saades 37. väravavahiks ja viiendaks Soome väravavahiks, kes selle tähiseni jõudnud on. 2021. aasta juulis tehti talle puusaliigese operatsiooni. Hooajal 2021–22 osales ta NHL-is veel neljas mängus. 2022. aasta veebruaris teatas ta sportlaskarjääri lõpetamisest.

2014. aasta taliolümpiamängudel võitis ta Soome jäähokikoondise koosseisus hõbemedali.

Tema järgi nimetati 2015. aastal Keeniast avastatud kiletiivaline *[[Thaumatodryinus tuukkaraski]]*.

Tema noorem vend Joonas Rask on samuti jäähokimängija.

## Viited

## Välislingid

* NHL.com lehel
* Tuukka Rask hockeydb.com lehel
Kohalik Superparv

**Kohalik Superparv**  ehk **Neitsi superparv** ehk **Virgo superparv** (inglise keeles *Local Supercluster*, *Virgo Supercluster*) on galaktikate superparv, millesse kuulub meie Linnutee tähesüsteemi sisaldav Kohalik Leht.

Kohaliku Superparve läbimõõt on umbes 33 megaparsekit (108 miljonit valgusaastat). Superparve kuulub üle 100 galaktikarühma ja galaktikaparve.

Kohaliku Superparve massiivseim element Neitsi galaktikaparv moodustab superparve südamiku.

2014. aasta uuringud näitasid, et Kohalik Superparv on osa veel suuremast Laniakea superparvest.

## Galerii
Laniakea superparv

**Laniakea superparv** (inglise keeles *Laniakea Supercluster*, hawaii *lani+ākea*) on hiiglaslik galaktikate superparv.
 
2014. aasta uuringud näitasid, et Kohalik Superparv (kuhu kuulub meie Linnutee tähesüsteem) on osa Laniakea  superparvest.

Laniakea superparve läbimõõt on umbes 160 megaparsekit (520 miljonit valgusaastat). Superparve kuulub üle 100 000 galaktika.

Laniakea superparve raskuskeskmes asub Suur Tõmbaja.

Mitu suurt superparve – Shapley, Perseuse-Kalade, Coma ja Herkulese superparv – asuvad Laniakea naabruses. Kõik nad, nagu ka Laniakea superparv ise, kuuluvad kosmilise filamendi Kalade-Vaala superparvede kompleksi koosseisu.

"Laniakea" on tuletatud havai keelest, kus *lani* tähendab "taevast" ja *ākea* tähendab "mõõtmatut".

## Galerii

## Välislingid
* Arko Olesk: "Tere tulemast Laniakeasse!" Postimees, 13. september 2014
* Stella Reino ja Elmo Tempel: "Laniakea - superparv, mida meie galaktika võib oma koduks nimetada" Delfi Forte, 11. november 2014
* http://www.astronoomia.ee/vaatleja/7107/laniakea-meie-suurim-kodu/
Optiline tugevus

**Optiline tugevus** on suurus, mis iseloomustab läätse või läätsedest koosneva optikasüsteemi valgusmurdmise võimet. Optiline tugevus on  pöördvõrdeline optilise süsteemi fookuskaugusega f ning sõltub süsteemi ees ja taga oleva keskkonna murdumisnäitajast. Kui optikasüsteem asub vaakumis (või õhus), siis optiline tugevus
: \ D=\frac{1}{f}. 

Koondaval süsteemil on optiline tugevus positiivne, hajutaval süsteemil negatiivne.

Optilise tugevuse ühik on dioptria. Optilist tugevust rakendatakse näiteks prillide iseloomustamisel.

## Viited
Calvin de Haan

**Calvin de Haan** (sündinud 9. mail 1991 Carpis Ontario provintsis) on Kanada jäähokimängija, kes mängib kaitsjana NHL-i klubis Chicago Blackhawks.

2009. aastal valis New York Islanders ta NHL-i ''draft''is 12. valikuna. Enne NHL-i karjääri algust mängis ta Ontario Hockey League'i klubis Oshawa Generals. 2011. aasta detsembris tegi ta Islandersi meeskonnas oma NHL-i debüüdi, kuid kuulus regulaarselt Islandersi meeskonda alates hooajast 2013–14.

2018. aasta juulis sõlmis de Haan nelja-aastase lepingu Carolina Hurricanesiga. 2019. aasta juunis siirdus ta Blackhawksi.

2017. aasta maailmameistrivõistlustel võitis ta Kanada jäähokikoondise koosseisus hõbemedali.

## Viited

## Välislingid
* Calvin de Haan NHL.com lehel
* Calvin de Haan hockeydb.com lehel
Kalade-Vaala superparvede kompleks

**Kalade-Vaala superparvede kompleks** (inglise keeles *Pisces–Cetus Supercluster Complex*) on kosmiline struktuuriüksus, kosmiline filament, millesse kuulub Laniakea superparv (kuhu kuulub ka meie Linnutee tähesüsteem).

Galaktikate kompleksi pikkus on umbes 1 miljard valgusaastat ja laius 150 miljonit valgusaastat. 

Kompleksi kuulub umbes 60 galaktikate superparve, sealhulgas (lisaks Laniakeale) Shapley, Perseuse-Kalade, Coma ja Herkulese superparv.

Kompleksi avastas 1987. aastal ameerika astronoom Richard Brent Tully Hawaii Ülikooli astronoomiainstituudist.

## Vaata ka
*Galaktikasüsteem
*Universumi suuremastaabiline struktuur
Galaktikasüsteem

**Galaktikasüsteem** (inglise keeles *galaxy system*) on galaktikate kooslus.

Galaktikasüsteemid võivad olla mitmikgalaktikad, galaktikarühmad (sealhulgas nende osarühmad), galaktikaparved ja galaktikate superparved. 

Universumi suuremastaabilise struktuuri uuemate uuringute alusel hakati eristama galaktikasüsteeme hõlmavaid hiiglaslikke kosmilisi struktuure – kosmilisi filamente.   

## Meie koht galaktikasüsteemide ja kosmiliste struktuuride hierarhias
Päikesesüsteem \in Linnutee tähesüsteem \in Linnutee osarühm \in Kohalik Galaktikarühm \in Kohalik Leht \in Kohalik Maht \in Kohalik Superparv \in Laniakea superparv \in Kalade-Vaala superparvede kompleks

## Vaata ka
*Galaktikaparved ja galaktikagrupid
*Universumi suuremastaabiline struktuur

## Viited
Aleuudi süvik

**Aleuudi süvik** on ookeanisüvik Vaikse ookeani põhjaosas, mandrilaamade piiril, mis jookseb piki Alaska lõunarannikut ja Aleuudi saari. Süvik on umbes 3400&nbsp;km pikkune, ulatudes kolme süviku kohtumispunktist, kus puutub kokku Ulahhani süvikuga läänes ja Kuriili-Kamtšatka süviku põhjaosaga, kohtumispunktini Kuninganna Charlotte'i süvikuga idas. Idaosas liigitatakse see piirisüvikuks, kuna Aleuudi süvik paikneb kontinendi piiril. Süvikuga paralleelsel Aleuudi subduktsioonil lasub Aleuudi kaar, vulkaaniliste saarte rida, mis kulgeb läbi avamere Alaska poolsaarest läände. Aleuudi süvik asub tektooniliste laamade piiril, kus Põhja-Ameerika laam surub Vaikse ookeani laama alla umbes 45° nurga all. Süviku laius väheneb umbes 76 mm aastas.

Süviku sügavaim koht on 7822 meetrit allpool merepinda 51,21°N, 174,83°E.

## Viited

## Välislingid
* A New Perspective on Seismic Hazards in the Shumagin Gap, Alaska Earthquake Center
Mitmikgalaktika

**Mitmikgalaktika** (inglise keeles *compact group*) on galaktikasüsteem, mis koosneb mitmest üksteise lähedal paiknevast ja seetõttu tugevasti mõjutavast galaktikast.

Tuntuim mitmikgalaktika on Pegasuse tähtkujus paiknev nn Stephani kvintett.

Mitmikgalaktikastest arvukaimad on kaksikgalaktikad.

## Vaata ka
*Galaktikasüsteem
*Kompaktsed grupid

## Viited
Alex DeBrincat

**Alexander DeBrincat** (sündinud 18. detsembril 1997 Farmington Hillsis Michigani osariigis) on USA jäähokimängija, kes mängib NHL-i klubis Detroit Red Wings ründajana (vasak või parem ääreründaja).

2016. aastal valis Chicago Blackhawks ta NHL-i ''draft''is 39. valikuna. Enne NHL-i karjääri mängis ta kolm hooaega Ontario Hockey League'i (OHL) klubis Erie Otters. Hooajal 2014–15 valiti ta OHL-i ja kogu Canadian Hockey League'i hooaja uustulnukaks. 2017. aastal tuli ta Ottersiga OHL-i meistriks. Hooajal 2016–17 lõi ta liigas 65 väravat ja kogus 127 punkti, olles mõlemas arvestuses liiga parim mängija. Ta pälvis sel hooajal liiga kõige väljapaistvamale mängijale antava Red Tilson Trophy.

Debüüdi NHL-is tegi DeBrincat Blackhawksi meeskonnas 5. oktoobril 2017 mängus Pittsburgh Penguinsi vastu. Sama aasta 10. oktoobril lõi ta mängus Montreal Canadiensi vastu oma esimese värava NHL-is. Oma esimesel hooajal tegi ta kaks kübaratrikki ja valiti klubi ajaloo noorima mängijana Blackhawksi hooaja parimaks mängijaks. Hooajal 2018/19 lõi DeBrincat NHL-is 41 väravat ja andis 35 väravasöötu. Oma punktitulemust suutis ta parandada hooajal 2021/22, kui kogus 78 punkti (41+37).

Pärast seda, kui Blackhawksi jaoks oli hooaeg 2021/22 ebaõnnestunud, otsustati hakata meeskonda uuesti üles ehitama. Seetõttu kaubeldi DeBrincat tulevaste *draft*i valikute vastu Ottawa Senatorsi. Senatorsis mängis DeBrincat vaid ühe hooaja, mil tema arvele jäi 66 punkti (27+39).

2023. aasta juulis kaubeldi DeBrincat suurema tehingu raames Senatorsist Detroit Red Wingsi, kellega ta sõlmis seejärel nelja-aastase lepingu.

2022. aastal osales DeBrincat NHL-i tähtede mängul.

USA jäähokikoondise koosseisus võitis ta 2018. aasta maailmameistrivõistlustelt pronksmedali.

## Viited

## Välislingid
* Alex DeBrincat NHL.com lehel
* Profiil hockeydb.com lehel
Eesti ingerisoomlaste laulu- ja tantsupidu

**Eesti ingerisoomlaste laulupidu** on Eesti ingerisoomlaste Eestis korraldatav laulupidu. Koos laulupeoga toimub ka tantsupidu.

Esimene laulupidu toimus 1991. 2016 toimus 26. laulupidu. Laulupeod toimuvad eri Eesti linnades.

## Viited
Jakub Voráček

**Jakub Voráček** (sündinud 15. augustil 1989 Kladnos) on Tšehhi jäähokimängija, kes mängib NHL-i klubis Columbus Blue Jackets ründajana paremal äärel.

2007. aastal valis Columbus Blue Jackets ta NHL-i ''draft''is seitsmenda valikuna. Enne NHL-i karjääri algust mängis ta kaks hooaega Quebec Major Junior Hockey League'i klubis Halifax Mooseheads. Hooajal 2008–09 debüteeris ta Blue Jacketsi meeskonnas NHL-is. Kokku mängis ta Blue Jacketsis kolm hooaega.

Aastatel 2011–2021 kuulus Voráček Philadelphia Flyersi ridadesse. Hooajal 2014–15 osales ta NHL-i tähtede mängul ja valiti samal hooajal NHL-i hooaja sümboolsesse koosseisu. Hooaegadel 2012–13 ja 2014–15 valiti Voráček Flyersi hooaja väärtuslikumaks mängijaks.

2021. aasta juulis naasis Voráček Columbus Blue Jacketsi.

2011. aastal tuli ta Tšehhi jäähokikoondisega maailmameistriks. Lisaks võitis ta 2011. aasta maailmameistrivõistlustel pronksmedali ja kuulus koondisse 2014. aasta taliolümpiamängudel.

Hooajal 2014–15 valiti ta Tšehhi hooaja parimaks jäähokimägijaks.

## Välislingid

* Jakub Voráček NHL.com lehel
* Jakub Voráček hockeydb.com lehel
Michael Frolík

**Michael Frolík** (sündinud 17. veebruaril 1988 Kladnos) on Tšehhi jäähokimängija, kes mängib Šveitsi kõrgliiga klubis Lausanne HC ründajana paremäärel.

Ta alustas karjääri kodulinna klubis HC Kladno. 2006. aastal valis Florida Panthers ta NHL-i ''draft''is 10. valikuna. Hooajal 2006–07 suundus ta Põhja-Ameerikasse, mängides kaks esimest hooaega Quebec Major Junior Hockey League'i klubis Rimouski Océanic.

Hooajal 2008–09 debüteeris ta Panthersi meeskonnas NHL-is. Kokku mängis ta Panthersis kolmel hooajal. 2011. aasta veebruaris liitus ta Chicago Blackhawksiga, kellega tuli 2013. aastal Stanley karika võitjaks. Hooaegadel 2013–14 ja 2014–15 mängis ta Winnipeg Jetsis.

2015. aasta juulis sõlmis Frolík viieaastase lepingu Calgary Flamesiga. Hooaja 2019–20 teises pooles mängis ta Buffalo Sabresis. 2020. aasta detsembris sõlmis ta üheaastase lepingu  Montreal Canadiensiga.

2021. aasta oktoobris sõlmis ta kaheaastase lepingu Lausanne'iga.

2011. ja 2012. aasta maailmameistrivõistlustel võitis ta Tšehhi jäähokikoondise koosseisus pronksmedali. Ta kuulus Tšehhi koondisse ka 2014. aasta taliolümpiamängudel.

## Viited

## Välislingid
* Michael Frolík NHL.com lehel
* Michael Frolík hockeydb.com lehel
Sloani Suur Sein

**Sloani Suur Sein** (inglise keeles *Sloan Great Fall*) on kosmiline struktuuriüksus, kosmiline filament, galaktikate superparvede kogum.

Tegemist on vaadeldava Universumi suuruselt kolmanda astronoomilise objektiga (kuni 2013. aastani peeti suurimaks). Sloani Suure Seina pikkus on 1,37 miljardit valgusaastat. Kaugus seinani on umbes 1,2 miljardit valgusaastat. 

Sloani Suure Seina avastamisest andsid 2003. aastal teada Princetoni Ülikooli astrofüüsikute grupp, kuhu kuulusid teiste seas ka John Richard Gott ja Mario Jurić.

## Vaata ka
*Universumi suuremastaabiline struktuur

## Välislingid
*Maret Einasto. Tartu kosmoloogid leidsid suurimast galaktikasüsteemist erilise superparve. forte.delfi.ee, 25. mai 2011
CfA2 Suur Sein

**CfA2 Suur Sein**,  ka **Coma Sein**, (inglise keeles *CfA2 Great Wall*, *Coma Fall*) on hiiglaslik avakosmose struktuuriüksus, kosmiline filament.

Tegemist on vaadeldava Universumi suuruselt neljanda astronoomilise objektiga. Suur Sein on tasandiline ja niitjas ning tühikutest ümbritsetud galaktikaparvede kogum. Suure Seina kolm suuremat superparve on Herkulese, Coma ja Lõvi superparv. 

Suure Seina lähim punkt asub Linnuteest 300 miljoni ja kaugeim 550 miljoni valgusaasta kaugusel. Seina pikkus jääb vahemikku 500–750 miljonit, laius on umbes 300 miljonit ja paksus 16 miljonit valgusaastat. 

Suure Seina avastasid 1989. aastal ameerika astronoomide grupp eesotsas Margaret Gelleri ja John Huchraga.

## Vaata ka
*Universumi suuremastaabiline struktuur
Jacobsdal

**Jacobsdal** on linn Lõuna-Aafrika Vabariigis Free State'i provintsis Xhariepi ringkonnas.

Jacobsdal on asutatud 1859. aastal, linnaõigused sai 1860. aastal.

Lõuna-Aafrika Vabariigi 2011. aasta rahvaloenduse andmetel oli Jacobsdali elanikest mustanahalisi aafriklasi 47,20%, värvilisi 37,61%, valgeid 14,41%, India või Aasia päritolu inimesi 0,20% ja teisi 0,60%. Afrikaani keelt pidas emakeeleks 93,03% inimesi, sotho keelt 2,91%%, tsvana keelt 1.45% ja inglise keelt 1,36%.

## Viited
Carolina Hurricanes

**Carolina Hurricanes** on USA jäähokiklubi, mis tegutseb Põhja-Carolina osariigis Raleigh's. See mängib jäähokiliiga NHL-i Idakonverentsis Metropolitani divisjonis. Klubi on asutatud 1972. aastal. Kodumänge peab klubi Lenovo Centeril.

Hurricanesi peatreener on Rod Brind'Amour.

## Mängijad
*Seisuga 11. detsember 2025*

## Saavutused
* Stanley karika võit (1):
** 2005–06
* Konverentsi meister (2):
** 2001–02, 2005–06
* Divisjoni võitja (6):
** 1998–99, 2001–02, 2005–06, 2020–21, 2021–22, 2022–23

## Igavikustatud särginumbrid
* **2**    Glen Wesley
* **9**   Gordie Howe
* **10**   Ron Francis
* **17**   Rod Brind'Amour
* **99**   Wayne Gretzky (ei kasutata NHL-is enam kunagi)

## Välislingid

* https://www.nhl.com/hurricanes

## Viited
2019. aasta jäähoki maailmameistrivõistlused

**2019. aasta jäähoki maailmameistrivõistlused** olid 83. jäähoki maailmameistrivõistlused. Võistlused toimusid 10.–26. mail 2019 Slovakkias. Mängud peeti Bratislavas ja Košices. Osales 16 meeskonda.

Kolmandat korda tuli maailmameistriks Soome, kes alistas finaalis Kanada. Soome koondises osales 18 MM-i debütanti ning Soomet ei peetud turniiri eel favoriidiks ega isegi medalinõudlejaks. Eelmine kord tuli Soome maailmameistriks 2011. aastal, kui maailmameistrivõistlused toimusid samuti Slovakkias.

Esimest korda pärast 2006. aasta maailmameistrivõistlusi jäid kõrgeimale astmele tõusnud koondised (Suurbritannia ja Itaalia) kõrgdivisjoni püsima.

## Võistlusareenid

## Osalenud riigid

## Alagrupiturniir
### A-alagrupp

### B-alagrupp

## Väljalangemismängud

## Statistika

;Resultatiivsemad mängijad

Allikas: IIHF.com

;Parimad väravavahid
Väravavahid, kes mängisid oma meeskonna mängudest vähemalt 40%.

Allikas: IIHF.com

## Auhinnad
* Väärtuslikum mängija:  Mark Stone
* Parim väravavaht:  Andrei Vassilevski
* Parim kaitsja:  Filip Hronek
* Parim ründaja:  Nikita Kutšerov

;Turniiri sümboolne koosseis
* Väravavaht:  Andrei Vassilevski
* Kaitsjad:  Filip Hronek /  Mikko Lehtonen
* Ründajad:  Mark Stone /  William Nylander /  Jakub Voráček

## Medalivõitjad

## Välislingid

* Võistluste koduleht
Pravoslavnõi Sobessednik

**Pravoslavnõi Sobessednik** (venekeelse täieliku nimega Православный собеседник : ежемесячная газета Эстонской Православной Цервки Московского Патриархата) on Moskva Patriarhaadi Eesti Õigeusu Kiriku häälekandja, mis ilmub aastast 2017 Tallinnas (enne seda ilmus Mir Pravoslavija). Ajalehe peatoimetaja on olnud metropoliit Kornelius (Jakobs). Ajaleht ilmub üks kord kuus.

## Viited

## Välislingid
*
Jevgeni Dadonov

**Jevgeni Anatoljevitš Dadonov** (vene keeles Евгений Анатольевич Дадонов; sündinud 12. märtsil 1989 Tšeljabinskis) on Venemaa jäähokimängija, kes mängib NHL-i klubis Dallas Stars ründajana paremäärel.

Ta alustas klubikarjääri kodulinna klubis Tšeljabinski Traktor. 2007. aastal valis Florida Panthers ta NHL-i ''draft''is 71. valikuna. Põhja-Ameerikasse suundus ta mängima hooajal 2009–10. Suurema osa esimesest hooajast mängis ta American Hockey League'i klubis Rochester Americans. Aeg-ajalt sai ta järgmistel hooaegadel mänguaega ka Panthersi meeskonnas NHL-is.

Aastatel 2012–2014 mängis ta kaks hooaega KHL-i klubis Donetski Donbass ning seejärel aastatel 2014–2017 kolm hooaega Peterburi SKA-s. Aastatel 2015 ja 2017 võitis ta Peterburi SKA-ga Gagarini karika.

2017. aasta juulis naasis Dadonov Panthersi. Hooaeg 2018–19 on olnud tema NHL-i karjääri kõige resultatiivsem (28+42).

2020. aasta oktoobris sõlmis ta kolmeaastase lepingu Ottawa Senatorsiga, kuid hooaeg 2020–21 osutus pettumuseks (13+7). 2021. aasta juulis müüdi tema mängijaõigused Vegas Golden Knightsile. 2022. aasta juunis kaubeldi ta Shea Weberi vastu Golden Knightsist Montreal Canadiensi. Hooaeg 2022/23 kulges Dadonovi jaoks võrreldes varasemate hooaegadega oluliselt vähem edukamalt, kui 50 mänguga oli tal kirjas vaid neli väravat ja 18 väravasöötu, ja 2023. aasta veebruaris kaubeldi ta Deniss Gurjanovi vastu Dallas Starsi.

2014. aastal tuli ta Venemaa jäähokikoondisega maailmameistriks. Lisaks on ta maailmameistrivõistlustelt võitnud veel ühe hõbeda ja kolm pronksmedalit.

## Viited

## Välislingid
* Jevgeni Dadonov NHL.com lehel
* Jevgeni Dadonov hockeydb.com lehel
Artjom Anissimov

**Artjom Aleksejevitš Anissimov** (vene keeles Артём Алексеевич Анисимов; sündinud 24. mail 1988 Jaroslavlis) on Venemaa jäähokimängija, kes mängib keskründajana KHL-i klubis Jaroslavli Lokomotiv.

Ta alustas karjääri kodulinna klubis Jaroslavli Lokomotiv. 2006. aastal valis New York Rangers ta NHL-i ''draft''is 54. valikuna. Seejärel suundus ta mängima Põhja-Ameerikasse, mängides kaks esimest hooaega põhiliselt Rangersi noorteklubis Hartford Wolf Pack American Hockey League'is. NHL-is tegi ta Rangersi meeskonnas debüüdi 3. veebruaril 2009 mängus Atlanta Thrashersi vastu. Hooajal 2009–10 kuulus ta juba Rangersi põhikoosseisu.

NHL-i tööseisaku ajal hooaja 2012–13 esimeses pooles mängis ta taas oma kunagise koduklubi Jaroslavli Lokomotivi ridades KHL-is. 2013. aastal liitus ta Columbus Blue Jacketsiga ning jäi sinna kolmeks hooajaks.

2015. aasta juulis sõlmis Anissimov viieaastase lepingu Chicago Blackhawksiga. Aastatel 2019–2021 mängis ta Ottawa Senatorsis.

2021. aasta oktoobris naasis Anissimov Jaroslavli Lokomotivi.

2014. aastal tuli ta Venemaa jäähokikoondisega maailmameistriks. Lisaks on ta võitnud maailmameistrivõistlustelt veel kaks hõbedat ja ühe pronksi. Ta kuulus Venemaa koondisse ka 2014. aasta taliolümpiamängudel.

## Viited

## Välislingid
* Artjom Anissimov KHL.ru lehel
*  Artjom Anissimov NHL.com lehel
* Artjom Anissimov hockeydb.com lehel
Illu

**Illu** oli Tallinna loomaaia esimene eksponaat (ilves). Tema järgi on tehtud ka loomaaia logo.

Ilvese oli pojana kingituseks saanud 1937. aastal Helsingis maailmameistriks tulnud ja Argentina karika võitnud Eesti Laskurliidu võistkond.

## Viited
Kose Laenu- ja Hoiuühisuse pangamaja

**Kose Laenu- ja Hoiuühisuse pangamaja** on hoone Harju maakonnas Kose asulas. 

Hoone ehitas suvel 1914 Jüri Jõffert. Maja kasutas enne Teist maailmasõda Kose Laenu- ja Hoiuühisus. Hoones asus ka postkontor, mis tegutseb sealsamas tänapäevani. Tänapäeval asub hoones ka hambaravi kabinet.

Hoones asunud saali kasutas enne Kose seltsimaja valmimist Kose Haridusselts ja hiljem Kose 6-klassiline algkool.
1905. aasta terroriohvrite matusepaik

**1905. aasta terroriohvrite matusepaik** on Tallinnas Rahumäe kalmistul asuv matusepaik, kuhu on maetud 1905. aasta revolutsiooni aegsed Vene armee terrori ohvrid.

Hauad olid algselt tähistatud raudristidega. 1959. aastal paigaldati kalmule 1905. aasta revolutsiooni ohvrite monument (autor skulptor Juhan Raudsepp), mis oli alates 1931. aastast seisnud Estonia teatri juures. 1969. kevadel purustasid Tallinna garnisoni mereväelased kalmude tähistuseks olnud ristid. 1974. kujundati matmispaik ümber, purustatud ristid asendati Raudsepa kujundatud hauakividega. 

## Galerii

Pilt:1905. a. terroriohvrite matusepaik 2.jpg|Juhan Raudsepa 1905. aasta revolutsiooni ohvrite monument (eestvaade)
Pilt:1905. a. terroriohvrite matusepaik 3.jpg|Juhan Raudsepa 1905. aasta revolutsiooni ohvrite monument (tagantvaade)
Pilt:1905. a. terroriohvrite matusepaik 4.jpg|Graniitplokk ohvrite nimedega 
Pilt:1905. a. terroriohvrite matusepaik 5.jpg|Graniitplokk ohvrite nimedega


## Vaata ka
*1905. aasta revolutsiooni mälestusmärk

## Viited
Sänna mäeveski

**Sänna mäeveski** (ka **Sänna Mäe-Veski**) on ehitismälestiseks arvatud vesiveski, mis asub Rõuge vallas Sänna küla kagunurgas Pärlijõe ääres ja Võru–Mõniste–Valga maantee lähistel.

Sänna mõisale kuulunud veski püstitati arvatavalt 18. sajandi esimesel poolel ja ehitati ümber 19. ja 20. sajandi vahetusel.

## Ajalugu
Veski varasemat ehitusperioodi on paigutatud vahemikku 1711–1840.

1839. aastal oli Carl Gottlieb Rückeri kaardil mäeveski kohal näidatud veskit nimega "Karraski" (Karaski on tänapäeval Sänna naaberküla, mille piir läheb veski lähedalt). Mõisal oli ise kaks veskit: ülemist hakati kutsuma mäeveskiks (ka Sänna Suurveskiks) ja alumine on tuntud kui Sänna alaveski.

20. sajandi algul oli mäeveski rentnikuks Artur Adsoni onu Konstatin Anderson.

Mäeveski põles 1910. aastal ja mõis taastas selle moodsa sisseseadega. Väiksem tulekahju puhkes ka 1911. aastal, pärast mida asendati vesirattad veeturbiiniga ning veskihoonele pandi tsinkplekist katus.

1930. aastate algul ostis Jaan Kaska Põllutööministeeriumilt Sänna mõisast eraldatud kinnistu nr 158 "Sänna Mäeveski" A 36. Ta oli seda veskit pidanud ka varem. Veskikoha pindalaks oli märgitud 11,849 ha.

Veski natsionaliseeriti Nõukogude okupatsiooni ajal. Järgneva saksa okupatsiooni ajal sai Jaan Kaska veski tagasi. Uue Nõukogude okupatsiooni ajal andis Kaska veski 1947. aastal Võru linnukasvatuse ühistule, aga tal lubati jääda edasi veskitööliseks. Samal aastal andis Julius Alksnis ka Sänna alaveski tasuta linnukasvatuse ühistu. 1949. aasta algul küüditati Jaan Kaska Siberisse.

1950. aastal andis Võru linnukasvatuse ühing mäeveski üle Võru rajooni TSN TK Tööstuskombinaadile. Samal aastal müüs ühistu Sänna alaveski artellile "Võhandu". 1963. aasta algul läks mäeveski üle Rõuge sovhoosi omandusse.

Pärast Eesti taasiseseisvumist tagastati õigusvastaselt võõrandatud vara Valev Kaskale.

Euroopa Liidu Ühtekuuluvusfondi toel rajati mäeveski juurde Pärlijõele kalapääs.

## Pilte

WMEE-exp2019-(044) Sänna mäeveski.jpg
WMEE-exp2019-(048) Sänna mäeveski.jpg
WMEE-exp2019-(049) Sänna mäeveski.jpg
WMEE-exp2019-(051) Sänna mäeveski.jpg
WMEE-exp2019-(054) Sänna mäeveski.jpg
WMEE-exp2019-(050) Sänna mäeveski.jpg


## Viited

## Välislingid

*
Les Grandes Baigneuses

"**Suplejad**" on prantsuse kunstniku Paul Cézanne’i (1839–1906) õlimaal lõuendil.

Teos oli esmakordselt külastajatele vaatamiseks väljas 1906. aastal.

## Muud versioonid

Pilt:Paul Cézanne 004.jpg|"Suplejad", 1874–1875,Metropolitani Kunstimuuseum,New York
Pilt:Les Grandes Baigneuses, par Paul Cézanne, National Gallery, Yorck.jpg|"Suplejad" (*Les Grandes Baigneuses*) (1894–1905). 127,2&nbsp;× 196,1&nbsp;cm.Rahvusgalerii, London
Pilt:The Bathers, by Paul Cézanne, Art Institute of Chicago, Yorck.jpg|"Suplejad", 1900–1905,Art Institute of Chicago,Chicago


## Viited

## Välislingid
*"Suplejad", Philadelphia Museum of Art
*"Suplejad", National Gallery
Nikita Kutšerov

**Nikita Igorevitš Kutšerov** (vene keeles Никита Игоревич Кучеров; sündinud 17. juunil 1993 Maikopis) on Venemaa jäähokimängija, kes mängib NHL-i klubis Tampa Bay Lightning ründajana paremäärel.

2011. aastal valiti ta NHL-i ''draft''is Lightningu poolt 58. valikuna. Enne karjääri NHL-is mängis ta Moskva CSKA-s. Hooajal 2012–13 suundus ta mängima Põhja-Ameerikasse, veetis esimese hooaja Quebec Major Junior Hockey League'is. Lightningu meeskonnas tegi ta debüüdi 25. novembril 2013 ja lõi selles mängus ka kohe oma esimese värava. Hooajal 2014–15 jõudis ta Lightningu Stanley karika finaali, kus kaotati Chicago Blackhawksile.

Hooajal 2016–17 lõi ta Lightningu meeskonnas NHL-is 40 väravat ja kogus 85 punkti, olles mõlemas arvestuses Lightningu parim  mängija. Järgmisel hooajal kogus ta koguni 100 punkti (39+61), olles sel hooajal punktiarvestuses paremuselt kolmas mängija liigas. Hooajal 2018–19 oli ta 128 punktiga liiga parim punktikoguja, pälvides selle eest Art Ross Trophy. Ta andis põhihooajal 87 väravasöötu, mille poolest oli samuti liiga parim mängija. Ta pälvis samal hooajal samuti liiga hooaja väärtuslikumale mängijale antava Hart Memorial Trophy ja põhihooaja silmapaistvamale mängijale antava Ted Lindsay Awardi. Hooajal 2018–19 sai Kutšerov Lightningu ajaloo esimeseks mängijaks, kes on kahel hooajal teeninud 100 või enam punkti.

2020. aastal võitis ta Lightninguga Stanley karika. Hooaja 2019–20 väljalangemismängudes oli Kutšerov resultatiivseim mängija (7+27). Lisaks valiti ta samal hooajal *[[NHL Second All-Star Team]]*i.

Aastatel 2017, 2018 ja 2019 on Kutšerov osalenud NHL-i tähtede mängul.

2017. aasta ja 2019. aasta maailmameistrivõistlustel võitis ta Venemaa jäähokikoondise koosseisus pronksmedali. 2019. aasta maailmameistrivõistlustel lõi ta kuus väravat ja andis kümme väravasöötu ning valiti turniiri parimaks ründajaks.

## Viited

## Välislingid
* Nikita Kutšerov nhl.com lehel
* Nikita Kutšerov hockeydb.com lehel
Mihhail Sergatšov

**Mihhail Sergatšov** (vene keeles Михаил Александрович Сергачёв; sündinud 25. juunil 1998 Nižnekamskis) on Venemaa jäähokimängija, kes mängib kaitsjana NHL-i klubis Tampa Bay Lightning.

Hooajal 2015–16 suundus Sergatšov mängima Põhja-Ameerikasse, liitudes Ontario Hockey League'i (OHL) klubiga Windsor Spitfires. Hooajal 2015–16 pälvis ta OHL-i parimale kaitsjale antava Max Kaminsky Trophy.

2016. aastal valis Montreal Canadiensi poolt ta NHL-i ''draft''is üheksanda valikuna. Canadiensi meeskonnas tegi ta hooajal 2016–17 NHL-is neli mängu. 19. oktoobril 2017 lõi ta mängus Columbus Blue Jacketsi vastu oma esimese ja teise värava NHL-is.

2017. aasta juunis liitus Sergatšov Lightninguga. 2020. aastal võitis ta klubiga Stanley karika.

2019. aasta maailmameistrivõistlustel võitis Sergatšov Venemaa jäähokikoondise koosseisus pronksmedali.

## Välislingid
* Mihhail Sergatšov nhl.com lehel
* Mihhail Sergatšov hockeydb.com lehel
Antonius (Mahhota)

**Antonius** (ukraina keeles Антоній, kodanikunimega Владислав Васильович Махота *Vladõslav Vassõljovõtš Mahhota*; 8. november 1966 – 23. märts 2021) oli Ukraina Õigeusu Kiriku Hmelnõtskõi ja Kamjanets-Podilski metropoliit.

## Viited

## Välislingid
* Відійшов до Господа митрополит Антоній (Махота)
Benedetto Antelami

**Benedetto Antelami** (u 1150 – u 1230 Parma) oli itaalia arhitekt ja skulptor. Tema looming loetakse romaanika perioodi kuuluvaks ning teda ennast peetakse oma aja väljapaistvamaks skulptoriks.

## Eluloolist
Antelami elust on vähe teada, samuti sellest, kus ta omandas meisterlikkuse kiviraidkunstis ja ehituses. Arvatakse, et ta oli pärit Lombardiast Val d'Intelvist. Vähemalt ühe ajaloolase väitel järgib tema skulptuurilooming Põhja-Itaalia traditsiooni. Provence'i skulptuurikoolkonnale omased jooned tema loomingus lubavad oletada, et ta tegi õpipoisiaastad Arlesi Saint-Trophime'i kiriku ehitusel Prantsusmaal. On arvatud ka, et ta kuulus ehitajate gildi *magistri Antelami*, mis tegutses Como järve piirkonnas Põhja-Itaalias.

## Looming
Üks varaseim tema signeeritud töödest on marmorist skulptuurreljeef "Ristiltvõtmine" (1178) Parma toomkiriku transepti parempoolses osas. Reljeefil on raidkiri ANTELAMI DICTUS SCULPTOR FUIT HIC BENEDICTUS. Aastail 1188–1218 töötas Antelami Parma lähedal asuva Borgo San Donnino kiriku (nüüd Fidenza) juures.

1196. aastal hakkas Benedetto Antelami looma Parma baptisteeriumi skulptuure, ka ehitis ise oli tema kavandatud. Aastail 1196–1214 lõi ta kolme portaali tümpanonid. Hoone väliskülje dekooris esinevad mitmed piibli- aga ka apokrüüfilised süžeed, näiteks "Viimne kohtupäev", "Barlaami legend" ja "Kuningate kummardamine", siseruumis on "Põgenemine Egiptusse", "Jeesuse esitamine templis" ja "Taavet harfi mängimas". Tema loodud on ka kõrgreljeefsed figuraalsed kompositsioonid, mis kujutavad allegooriliselt kalendrikuid ja aastaaegu. Parma baptisteerium valmis lõplikult 1270. aastal.

Antelami viimaseks tööks peetakse Vercelli Sant’Andrea kiriku skulptuurdekoori, samuti (vähemalt osaliselt) kiriku enda kavandit ja ehitust. Kiriku kavatis ühendab Toscana romaanika omapära ja gootipärased jooned, nagu tugikaared, roidvõlvid ja roosaknad.

## Stiil
Antelami stiilis on mõjutusi antiigist ja bütsantsi kunstist. Reljeefide peen ja sujuva joonega voldikäsitlus reedab, et kunstnik oli näinud ja uurinud antiikskulptuure, mis tol ajal Itaalias nagu tänapäevalgi olid kuskil nähtaval. Rõivavoldistiku jooned lisavad muidu staatilistele kompositsioonidele teatava liikuvuse aktsendi. Kujude proportsioonid pole alati loomulikud, käed ja pead võivad näida suuremana ja robustsena, aga harmoonilises kompositsioonis annab see sageli juurde vaid väärtust lisava maise elemendi.

## Viited

## Välislingid

* Benedetto Antelami Encyclopaedia Britannicas
* Valik Benedetto Antelami skulptuure Itaalia kirikutes
* "Ristiltvõtmise" detail portaalis Web Gallery of Art
Les Baigneuses (täpsustus)

* „Les Baigneuses“, Auguste Renoiri õlimaal lõuendil
* „Les Grandes Baigneuses“, Paul Cézanne’i õlimaal lõuendil
* „Les Baigneuses“, Gustave Courbet’ õlimaal lõuendil
Aleksander Abergi büst

**[[Aleksander Aberg]]i büst** on pronksist büst Harju maakonnas Kuusalu vallas Kolga asulas.

Büsti tegi 1981 skulptor Arseni Mölder. 1981 möödus Aleksander Abergi sünnist 100 aastat.
Harvey Korman

**Harvey Herschel Korman ** (15. veebruar 1927 Chicago, Illinois – 29. mai 2008 Los Angeles, California) oli USA filminäitleja.

## Välislingid
*
Sänna veski

Sänna külas asub mitu endist veskit. Nende seas on:
* Sänna mäeveski (Sänna Mäe-Veski)
* Sänna alaveski (Sänna Ala-Veski)

Samas Pärlijõe ääres, aga ülesvoolu asub ka näiteks Kaugu veski.
Ooperilauljate loendid

;riigiti
*Eesti ooperilauljate loend
*Armeenia ooperilauljate loend
*Austria ooperilauljate loend
*Belgia ooperilauljate loend
*Bulgaaria ooperilauljate loend
*Hispaania ooperilauljate loend
*Hollandi ooperilauljate loend
*Horvaatia ooperilauljate loend
*Itaalia ooperilauljate loend
*Mehhiko ooperilauljate loend
*Rootsi ooperilauljate loend
*Rumeenia ooperilauljate loend
*Saksamaa ooperilauljate loend
*Slovakkia ooperilauljate loend
*Sloveenia ooperilauljate loend
*Soome ooperilauljate loend
*Šveitsi ooperilauljate loend
*Tšehhi ooperilauljate loend
*Ungari ooperilauljate loend
*Venemaa ooperilauljate loend
*Venezuela ooperilauljate loend
Ŏtdâr Méan Cheăy provints

**Ŏtdâr Méan Cheăy provints** on 1. järgu haldusüksus Kambodžas. Asub riigi põhjaosas ja piirneb Taiga.

Provints loodi 1999. aastal.

Provintsi alal paikneb Dângrêki mäestik. Suureks probleemiks on metsade üleraie ja ebaseaduslik raie.

Tänapäeva provintsi aladel olid punaste khmeeride viimased tugipunktid. Seal suri Pol Pot, kes on maetud Anlong Vengi linna.

## Haldusjaotus

Provints jaguneb neljaks ringkonnaks (*srok*) ja üheks omavalitsuseks (*krong*).
Bântéay Méan Cheăy provints

**Bântéay Méan Cheăy provints** on 1. järgu haldusüksus Kambodžas. Asub riigi loodeosas ja piirneb Taiga.

2008. aasta rahvaloenduse andmetel elas provintsis 678 033 inimest. Provintsi halduskeskus on Sisŏphŏn. Tai piiri ääres asub Poipet.

Piirkond kuulus Khmeeri impeeriumi ja tollest ajast on säilinud Banteay Chhmari tempel, mis ehitati 12.–13. sajandil.

## Haldusjaotus

Provints jaguneb seitsmeks ringkonnaks (*srok*) ja kaheks omavalitsuseks (*krong*).

## Viited
Kivikirves

**Kivikirves** on kirvetaoline kivist tööriist.

Kivikirveid on leitud ka arheoloogilistel kaevamistel Eestis.

## Vaata ka
*Karlova tüüpi kivikirves
*Külasema tüüpi kivikirves
*pihukirves

## Viited
Kiliva keel

**Kiliva keel** on juma keelkonda kuuluv keel, mida kõnelevad kilivad Mehhikos Baja Californias. Kiliva keel on juma keeltest kõige lõunapoolsem ja erineb teistest kõige rohkem.

## Kõnelejate arv
Kiliva keel on välja suremas. 2018. aastal oli alles vaid 4 kiliva keele kõnelejat.

## Fonoloogia
Kiliva keeles on 3 vokaalfoneemi: /a/, /u/ ja /i/. Eristatakse pikki ja lühikesi vokaale. 

## Viited

## Välislingid
Ülimassiivne must auk

**Ülimassiivne must auk** (inglise keeles *supermassive black hole*) on must auk, mille mass on sadu tuhandeid kuni kümneid miljardeid kordi suurem kui Päikese mass.

Vaatlusandmed viitavad sellele, et peaaegu iga suure galaktika keskmes leidub ülimassiivne must auk. Linnutee galaktika puhul vastab ülimassiivse musta augu arvatavale asukohale galaktika tuuma keskmes asuv Sagittarius A*. Olgugi et välja on pakutud mitmeid teooriaid, on ülimassiivsete mustade aukude päritolu siiani üks füüsika lahendamata probleeme.

10. aprillil 2019 avaldas rahvusvaheline teadusprojekt Event Horizon Telescope esimese pildi elliptilise galaktika Messier 87 keskmes asuvast ülimassiivsest mustast august.

## Viited
Hiigelsuur kvasarirühm

**Hiigelsuur kvasarirühm** (inglise keeles *Huge Large Quasar Group*) on hiiglaslik kosmiline struktuuriüksus, seni avastatud suurtest kvasarirühmadest suurim.

Selle kvasarirühma suuruseks on umbes 4 miljardit valgusaastat; täpsemalt on ta mõõtmetega 1240x640x370 Mpc. Asub Lõvi tähtkujus.

Hiigelsuurde kvasarirühma kuulub 73 kvasarit.

Hiigelsuure kvasarirühma avastas 2012. aastal Briti astronoom 
Roger G. Clowes koos kolleegidega Kesk-Lancashire'i Ülikoolist. Avastamise ajal oli tegemist suurima kosmilise struktuuriüksusega (kuni Herkulese-Põhjakrooni Suure Seina avastamiseni 2013. aastal).

## Vaata ka
*Universumi suuremastaabiline struktuur
Polüuretaanvaht

**Polüuretaanvaht** on materjal, mis koosneb kahest omavahel reageerivast keemilisest elemendist (isotsüonaat ja polüool). Täpsemalt on tegemist **polüuretaansoojustuse** ehk **PUR-iga**, millega täidetakse seintes olevad õhuvahed ning muudetakse maja õhukindlaks.

PUR-isolatsioonivahud soojustavad hoone külmasildadeta ning aitavad säästa nii kütte- kui ka jahutuskulutuste pealt, olles seega väga hea lahendus näiteks passiivmaja ehitajatele.

**Polüuretaansoojustust** saab kasutada nii seinte kui ka katuste soojustamiseks, nii maa peal kui ka maa all, sõltumata aastaajast. Polüuretaanvaht pihustatakse soojustatavale seinale või süstitakse seintesse läbi pisikeste puuritud augukeste. Pihustatud või süstitud vaht vajub vedeliku kujul augu põhja; seejärel paisub ning täidab järk-järgult tühimikud ja õhuvahed.

## Vahuliigid
**PUR-isolatsioonivahud** jagunevad kahte põhilisse gruppi: suletud rakkudega ja avatud rakkudega vahud. Mõlema isolatsioonivahu eeliseks võrreldes üldtuntud isolatsioonimaterjalidega on võime reaktsiooni tulemusel paisudes täita ka praod ja ebatihedused. Vaht nakkub väga hästi erinevate pindadega.

**Suletud rakkudega vahu** eeliseks avatud rakkudega vahu ees on veekindlus. Materjal ei ima vett, samas laseb veeaurul difusiooni teel liikuda. Mõlemad materjalid sisaldavad hallituse ja seente teket tõrjuvaid lisandeid. Kuna suletud pooridega vaht ei lase tuult läbi, ei vaja see eraldi tuule- ja aurutõkke paigaldamist, mis omakorda aitab hoida kokku ehituskuludelt, kuid siiski on suletud rakkudega vaht kallim kui avatud pooridega.

**Avatud rakkudega vaht** ei vaja tuuletõket näiteks pööningu vahelaes, samuti on selle tuulekindlus oluliselt suurem mineraalvilla omast.

## Ohutus
Polüuretaanisolatsioonivahud on inimesele ja keskkonnale ohutud. Nende valmistamisel ei ole kasutatud formaldehüüde, CFC-sid ega HCFC-sid ning polüuretaanvahtu ei söö närilised. Siiski soovitatakse hoonet, kuhu vaht on paigaldatud, esimese 24 tunni jooksul aktiivselt tuulutada.

## Viited
Konteinermaja

**Konteinermaja** (inglise *container house*, *container home*) on merekonteineri(te)st ehitatud maja. Teraskonteinerid on mitmesuguste mõõtmete ja kujudega. Konteinereid kasutatakse kauba transportimiseks rongidel, laevadel ja veoautodel.

Konteinermajad on populaarsed, kuna on soodsama hinnaga kui tellismajad. Samuti on need loodussõbralikud, kuna toimub taaskasutus ning väheneb vajadus toota tsementi ja teisi materjale. Üks suurim eelis konteinermajadel on see, et need saab valmis ehitada tehases ja paika tõsta kohapeal.

## Eelised
;Hind
:5-20% odavam tavalisest majast
;Eelnevalt valmistatud
:majad saab valmis ehitada tehases
;Transport
:lihtne liigutada ja paigaldada
;Taaskasutus
:vanad konteinerid lähevad kasutusse

## Puudused
;Vale taaskasutus
:kasutatakse peaaegu uusi konteinereid
;Konstruktsioon
:katus on nõrk ja vajab tugesid
;Isolatsioon
:ebapiisav soojustus
;Eelnev kasutus
:pole teada, kas transporditi tervisele kahjulikke ained

## Kasutus
Konteineritel põhinevate hoonete kasutus on väga lai ja need sobivad igaks otstarbeks.

;Kool
:arenguriikides, kus ehitamine on kallis, ehitatakse konteinerid klassiruumideks
;Töökoda
:sobilik ajutiseks välitööks
;Ühiselamu
:sobilik linnades, kui eluruumi on vähe ja on vaja kiiresti elamut
;Kontor
:vähendab suurte hoonete vajadust

### Näited lisaks
*Teater
*Restoran
*Hotell
*Näitus
*Kohvik
*Kaubanduskeskus

## Viited
Kassia Konstantinoopolist

**Kassia**, ka **Kassiana** või **Kassiani** (kreeka keeles Κασσιανή [kasia'ni]; sündinud umbes 805–810, surnud enne 865) oli Bütsantsi iguumenja (*egoumenissa*), luuletaja, hümnikirjutaja ja helilooja. Tema neumades kirja pandud hümnid on ühed esimesed keskajast, mis on algsel kujul säilinud ja mida tänapäeva uurijad ning muusikud on võimelised üheselt tõlgendama.

Kassia on ainuke naine, kelle tekstid on võetud õigeusu kiriku liturgiatekstide hulka ja ta on üks kahest teadaolevast naisest, kes Bütsantsi riigis kirjutasid oma nime all (teine on Anna Komnena).

Kassia mälestuspäeva õigeusu kirikus tähistatakse 7. septembril.

## Looming
Kassia loomingust on algsel kujul säilinud umbes 50 hümni ja 23 neist on lülitatud õigeusu kiriku liturgiatekstide korpusse. Laule võib olla rohkem, kuid autorsus pole sajaprotsendiliselt kindel. Osa tema kirjutatud tekstidest võivad leiduda ümber kirjutatuna teistes käsikirjades ja olla peetud teiste autorite või anonüümsete loojate loominguks. Tuntuim Kassia tekstidest on hümn, mida lauldakse Suure kolmapäeva hommikuteenistuse viimase salmstihhiirana ja mille tekst kujutab endast patustanud naise palvet. 

Lisaks liturgilistele tekstidele on temalt säilinud 789 mitteliturgilist luuleteksti, enamasti lühivormid, epigrammid või aforismid.

## Viited

## Kirjandus
* Spyridon Panagopoulos. Kassia: A female hymnographer of 9th century Byzantium and her hymnographic poem on the Vesper of Holy Tuesday. – De Medio Aevo 7 (2015 / 1)

## Välislingid
* Saint Kassiani the Hymnographer
* Kassia palve. Tõlge inglise keelde
* Valitud aforismid Kassialt (inglise keeles)
* Kassia Istanbul Kadin Müzesi (Istanbuli Naiste Muuseum) kodulehel (inglise keeles, noodid, helinäited, lingid, bibliograafia)
* Video: Kassia hümn Suureks teisipäevaks. Margo ja David Sinkevitch, lauldud Katariina kirikus Moskvas
* Video: Kassia hümn Suure kolmapäeva hommikuteenistusel. Laulab "Kabarnos Panos", juhatab Elie Khouri
* Video: Kassia hümn "O Synapostatis Tyrannos"
* Naine ajas. Kassia. Milvi Martina Piir
Lootose tempel

**Lootose tempel** ehk **Delhi Baha'i usu tempel** ehk **Baha'i jumalateenistuse pühakoda** on kõikide usundite ja ühe jumala tempel, mis on avatud kõikide religioonide tunnistajatele olenemata soost või päritolust. Indias Delhis asuva lootoslillekujulise eksterjööriga Lootose templi arhitekt on Fariborz Sahba. Projekt valmis 1976. aastal ja ehitust alustati 1978. aastal.

## Baha'i usk

Baha'i usk on religioon, mille rajas Baha'u'llah (1817–1892) 19. sajandil Iraanis. Bahá’í usk õpetab, et maailma peamiste religioonide rajajad, sh Krišna, Buddha, Zarathustra, Aabraham, Mooses, Jeesus ja Muhamed, on ühe ja sama jumala saadetud jumalikud õpetajad, et harida inimkonda selle arengutasemele vastavate õpetuste ja seadustega. Baha'i usk rõhutab kogu ühiskonna vaimset ühtsust.

## Arhitektuur

Lootose tempel on inspireeritud valgest lootosest, mis on vaimse ja hingelise rahu sümbol. Tempel on ehitatud 27 hiiglaslikust iseseisvast betoonist kroonlehest, mis on kaetud valge marmoriga. Lähtudes õielehtede erinevatest kumerustest, valmistati iga marmordetail nii asukohta kui suunda arvestades ja paigaldati kohapeal. 27 kroonlehte on paigutatud kolmestesse rühmadesse ja nii on tempel üheksakülgne, seega on hoonel 9 sissepääsu, mis viivad 70-meetrise läbimõõduga templi sisemusse. Tempel mahutab on 2500 inimest, istekohti on 1300 inimesele.

 Templit ümbritseb 9 basseini, mis tekitavad mulje, et lootoslillekujuline hoone ujub vees. Lootose tempel on ümbritsed aedadega ja asub 10-hektarilisel maa-alal.
Hoones ei ole ühtegi pilti, maali ega altarit, seal ei tohi mängida ühtegi muusikainstrumenti. Templis ei toimu traditsioonilisi jutlusi ega rituaale.

Lootose tempel on esimene tempel Delhis, mis kasutab päikeseenergiat.

## Viited

## Välislingid

* Lootose templi ametlik koduleht
* "Aja jälg kivis. Lootose tempel New Delhis" – saade ERR-i arhiivis
* Lootose tempel ingliskeelses Wikipedias
* Lootose templist ja Baha'i usust ingliskeelses Wikipedias